**Munkacím:** Kiberfenyegetettségek

**Témavezető:** Dr. Bányász Péter

**A témakör vizsgálatának főbb célja:** Az infokommunikációs technológiák terjedésével számos új típusú fenyegetés jött létre. A kiberbiztonság életünk minden területén kihívások elé állítja a társadalmakat, egyéneket. A kiberfenyegetettségeket jellemzően motivációk alapján különböztetjük meg, így beszélhetünk kiberbűnözésről, hacktivizmusról kiberterrorizmusról, kiberkémkedésről, kiberhadviselésről. Az egyes motivációk gyakran hatással vannak egymásra, ahogy ezt a 2016-os amerikai elnökválasztás is mutatja: egy idegen állam nemzetbiztonsági szolgálatához köthető hackercsoportok kiberbűnözőket felhasználva hatoltak be informatikai rendszerekbe, és az azokon tárolt adatokat hacktiviták által üzemeltett oldalon hozták létre politikai döntéshozatal befolyásolása érdekében. A komplex kibertámadások jellemzően a fizikai dimenzióban gyakorolnak hatást, ahogy az észak-koreai nukleáris program kiberbűnözésből történő finanszírozása is igazolja.

A kiberbiztonság az általános tévhitektől eltérően sok esetben nem műszaki kutatási terület, ugyanolyan fontos a kiberbiztonság humán aspektusának vizsgálata, ami az adat- és információbiztonsági tudatosságtól kezdve a technológia befogadásán át a magánszféra kérdésig terjed.

A kutatás során minden esetben elvárt a hallgatótól az önálló empirikus kutatás végzése a nemzetközi releváns szakirodalomban fellelhető modellek, módszertanok adaptálásával.

**Áttekintést segítő vázlatpontok:**

* közösségi média és védelmi szféra kapcsolata
* információs műveletek
* Az OSINT és a kibertér viszonya
* social engineering
* megfigyelés és magánszféra kapcsolata
* adat- és információbiztonsági tudatosság
* kiberbűnözés
* hacktivizmus
* kiberterrorizmus
* kiberkémkedés
* kiberhadviselés.